दसैंमा आआफ्ना गन्तव्यतर्फ जाने यात्रुका लागि उपत्यकाका विभिन्न १३ स्थानमा यात्रु सहायता कक्ष पनि सञ्चालन गरिएका छन् । उपत्यकाको नयाँ बसपार्क, कलंकी, नागढुंगा, पुरानो बसपार्क, सुन्धारा, चाबहिल, तिलगंगा, कोटेश्वर, जगाती, लगनखेल, सातदोबाटो तथा बल्खुलगायतका विभिन्न स्थानमा यात्रु सहायता कक्ष सञ्चालित छन् । ती सहायता कक्षहरूले बाटोमा अलपत्र परेका यात्रुलाई सहयोग गर्ने, सवारीसाधनले बढी भाडा लिए भाडा फिर्ता लागि पहल गर्नुका साथै त्यस्ता सवारीसाधनलाई कारबाही गर्ने तथा दसैं यात्रालाई सहज बनाउन सहजीकरण गर्नेछन् ।
